作者:馬致遠
標題:雙調・壽陽曲山市晴嵐
內容:花村外，草店西，晚霞明雨收天霽。四圍山一竿殘照裡，錦屏風又添鋪翠。遠浦帆歸夕陽下，酒旆閒，兩三航未曾著岸。落花水香茅舍晚，斷橋頭賣魚人散。平沙落雁南傳信，北寄書，半棲近岸花汀樹。似鴛鴦失群迷伴侶，兩三行海門斜去。瀟湘夜雨漁燈暗，客夢迴，一聲聲滴人心碎。孤舟五更家萬里，是離人幾行情淚。煙寺晚鐘寒煙細，古寺清，近黃昏禮佛人靜。順西風晚鐘三四聲，怎生教老僧禪定？漁村夕照鳴榔罷，閃暮光，綠楊堤數聲漁唱。掛柴門幾家閒曬網，都撮在捕魚圖上。江天暮雪天將暮，雪亂舞，半梅花半飄柳絮。江上晚來堪畫處，釣魚人一蓑歸去。洞庭秋月蘆花謝，客乍別，泛蟾光小舟一葉。豫章城故人來也，結末了洞庭秋月。